آلمانیا باش ناظیری اولاف شولز اوکراینانین آوروپا بیرلیگینه عضو‌لوگونو دستکلدیگینی، اؤلکه‌نین گله‌جگی اوغروندا موباریزه‌نین داوام ائتمه‌سی‌نین لازیم گلدیگینی بیلدیریب.
شولز سوسیال دموکرات پارتیاسی‌نین (SPD) یارانماسی‌نین 160-جی ایللیگی موناسیبتیله کئچیریلن تدبیردکی چیخیشیندا دئییب: "قاره میزین تاریخینده روسیا پرزیدنتی ولادیمیر پوتین‌ین ایمپریالیست آرزولاری‌نین یاراتدیغی بو آغریلی دؤور آزاد اوکراینانین آوروپا اتفاقینا تام حقوقلو عضو کیمی داخیل اولماسی ایله باشا چاتا‌جاق".
اوکراینا خالقینی و آزادلیق‌لاری اوغرون‌داکی موباریزه‌لرینی دستکلمه‌یه داوام ائده‌جک‌لرینی ایفاده ائدن شولز، روسیا بو محاربه‌ده غالیب گلمه‌مه‌لی‌دیر و گلمه‌یه‌جک دئییب.
